

**REPUBLIKA HRVATSKA**

**GRAD ZAGREB**

**GRADSKI URED ZA OBRAZOVANJE**

Zagreb, 9. lipnja 2020.

**PREDMET: Upit *Srednja.hr,* Denis Gaščić**

* *odgovor, dostavlja se*

Poštovani,

sukladno članku 19. *Odluke o upisu učenika u I. razred srednje škole u školskoj godini 2020./2021.* Ministarstva znanosti i obrazovanja, povećani troškovi obrazovanja mogu se utvrditi za pojedine programe obrazovanja pri čemu odluku o iznosu participacije roditelja/skrbnika učenika te cijeni obrazovanja za svaku godinu obrazovanja donosi školski odbor, uz suglasnost osnivača.

Grad Zagreb kao osnivač srednjih škola spomenutu će suglasnost i dalje izdavati u opravdanim situacijama sukladno *Zakonu o odgoju i obrazovanju u osnovnoj i srednjoj školi*, *Zakonu o umjetničkom obrazovanju* te gore navedenoj Odluci resornog ministarstva, međutim, ističemo da su u gradskom proračunu osigurana financijska sredstva za izvođenje redovitog kurikuluma i nadstandard koje zagrebačke srednje škole pružaju svojim učenicima te će se, slijedom navedenog, izdavati i spomenute suglasnosti.

S poštovanjem,

**PROČELNIK**

**Ivica Lovrić**